Sportsdykker fra Frederikshavn og Skagen ånder lettede op. Deres kvindelige kollega, der i går eftermiddagsdags blev hasteindlagt med dykkersyge er nu i bedring, skriver p4 Nordjylland. Ifølge formanden for Frederikshavn Sportsdykkerklub er den kvindelige dykker lagt i tryktank. Hun har det efter omstændighederne godt. 14.22 søndag  fik Søværnets Operative Kommando, SOK, et nødkald fra dykkerskibet "Anna Bang", der lå ud for Skagen. Skibet er ejer af Frederikshavn Sportsdykkerklub. En kvindelig dykker havde fået dykkersyge og behøvede assistance. Redningshelikopteren EH101 blev sendt til stedet, hvor dykkeren blev hejst op direkte fra skibet. Det oplyser vagthavende ved SOK. Helikopteren fløj til Rigshospitalet, hvor dykkeren stadig er i behandling. Det er første gang i dykkerstævnets historie, at der er sket en alvorlig ulykke. Se en reportage fra Skagen Havn i TV2 Nord mandag aften.

Opsummering:
Den kvindelige dykker, der blev reddet i land ved Skagen igår er i bedring på Rigshospitalet.